Film sisaldab stseene,
mis võivad tundlikke vaatajaid häirida.
Minu lugu pole kerge.
Ilmselt peaksin teid juba ette hoiatama.
Põhineb tõestisündinud lool
Mida sa teed? Jookse aga!
Miks pean ärkama enne äratuskella
Issi kord.
Oh, koletis Grace!
Me ei viska toitu ära, eks? - Ei.
Nii et... - Sellisena pole see toit.
Hommikust, kallis. Kohv on valmis. - Aitäh.
Kas saad meid aidata? - Millega?
Issi tegi röstsaia valesti. Ta lõikas selle ruutudeks.
Need peaks olema kolmnurgad. - Las ma vaatan, mida teha saan.
Mul tuli ju päris hästi välja. - Mida sa teed?
See on võlutrikk.
Kuidas on? - Ainult emad oskavad.
Hommikusööki? - Mul pole aega.
Ema, sa pead midagi sööma. - Sul on õigus.
Näeme! - Tsau, kallis!
Kuhu nüüd?
Emme!
Emme, ära mine! Miks sa ei või minuga mängima jääda?
Oleme sellest rääkinud. Laupäev on kõige kiirem päev.
Kui koju jõuan, tellime pitsa ja vaatame filmi.
Jee! - Väga hea.
Näeme.
Tsau, emme!
Film põhineb Abby Johnsoni raamatul "Unplanned".
Minult on tuhat korda küsitud: "Kas olid tõesti nii kergeusklik?
Kas olid tõesti nii vastuoluline, nii naiivne, nii rumal, nii...?"
Saate aru küll.
Minu vastus? "Jah."
Näen, et inimestele ei meeldi mu vastused.
See on arusaadav. Minu lugu pole puhas ja korralik.
See pole sätitud ilusa punase lehviga.
Pigem ajab see veidi nihelema.
Planeeritud Vanemlus
Abby, vabandust, aga tagatuppa on vaja lisainimest.
Kas sul on aega? - Muidugi.
Kuigi olin töötanud PV-s pea kaheksa aastat,
ei kutsutud mind kunagi abistama abordiosakonda.
Mul polnud aimugi, miks mind nüüd vaja oli.
Megan ütles, et vajate abi.
Teen ainult ultraheliprotseduure. Hoia sondi.
See võib olla veidi jahe.
Ära liiguta.
Anna voolik.
Hästi. - Kas nii?
Olgu, natuke vasakule, veidi allapoole.
Nii on parem.
13-nädalane.
Püsi paigal.
Ära pööra. - Valus on!
Sa ju tahad seda, eks? Hinga sügavalt.
Hoia sondi paigal, et ma näeksin.
Nii, seal üleval.
See liikus kateetrist välja.
Nad liiguvadki. Sellepärast ma sedasi teengi.
"Aidake mind välja."
Kuhu paganat tema veel läheb?
Abby, kõik hästi?
Kas kutsun arsti? - Ta on viimane, keda praegu näha tahan.
Kahjuks on see minu lugu.
Kaheksa aastat varem
Alustasin Texas A&M-is 11. klassi nagu enamik õpilasi,
kes tahavad endast jälge jätta. - Terekest!
Palav? Võta pudel vett. - Aitäh.
Kas oled kuulnud Planeeritud Vanemluse kliinikust? - Olen.
Naistekliinik? - Meie kliinikud on asendamatud nende jaoks,
kes vajavad rasestumisvastaseid vahendeid või tahavad teha aborti.
Ma ei tea, mida abordist arvata. Mu pere on selle vastu.
Mõistan. Meie eesmärk on muuta abort erandiks.
Erandiks? Mis mõttes?
Võimaldades rasestumisvastaseid vahendeid,
väldime tuhandeid aborte.
Aga kui naine aborti tõesti vajab, aitab kliinik seda ohutult teha.
Raske uskuda, et mõned ikka veel ütlevad, mida võime oma kehaga teha.
Olen nõus, et naistel peavad olema samad õigused.
See ongi eesmärk. Mis su nimi on?
Abby Brannam, psühholoogia esimene kursus.
Tore tutvuda, mina olen Jill. Töötan PV-i sotsiaalteenuste alal.
Vajame vabatahtlikke,
kuna paljud meie teenused on tasuta või väga soodsad.
Olgu. Pange mind kirja.
Lahkusin sel päeval kriisis olevate naiste uhke abistajana.
Aga miks ma ei rääkinud head uudist oma emale?
Tapja!
Arvasin, et ta ei mõistaks,
et mu töö mitte ei suurenda abortide arvu, vaid vähendab seda.
Tagantjärele tarkus:
ära kunagi usalda otsust, mida ema ei tohi teada.
Jõllitage aga pealegi...
Pole midagi. Vaatad üle, ja kui ei meeldi, võid ära minna.
Tere! Abby? - Jah.
Minu nimi on Summer. Meeldiv tutvuda.
Pane selga, siis teatakse, et oled kliinikus.
Kas see on tavaline? - Lihtsalt ignoreeri neid.
Kui klient ilmub, läheme kohe auto juurde, et teda vastu võtta.
Kui uks avaneb, hakka kohe rääkima. - Millest?
Millest iganes. Ilmast, autost, riietusest.
Et tõmmata ta tähelepanu ahistajatelt kõrvale.
Ta peab kuulma sinu häält.
Olen kahel esimesel korral kaasas. - Okei.
Paar minutit on aega. Tutvustan sind Cherylile.
Kood on 2229. - Mul on halb mälu.
See on lihtne - "beebi".
Kopeeri need kaks ja arhiveeri. - Vabandust, Cheryl.
Abby, uus vabatahtlik. Kliiniku juhataja Cheryl D'Alessandro.
Tere, meeldiv tutvuda. - Väga meeldiv. - Võtan selle.
Samantha, tule siia.
Palun pane see kappi.
Summer, jälgi parklat. - Muidugi.
Miks nad arvavad, et kõik aborti teevad?
Te ju pakute ka muid teenuseid? - Mitte laupäeviti.
Laupäeviti teeme ainult aborte ja nad teavad seda.
Eriti Elu Liit, kes on nagu raisakotkad.
Nende kontor on samal tänaval.
Nad pööravad inimesi meie vastu, et lõpetaksime tegevuse.
Nonii, esimene klient.
Hoia teda tegevuses. - Kullake, kas isa teab, et sa siin oled?
Kas ta teab, et tapad tema lapselapsi?
Sealt nad tulevad. Kuidas läheb?
Tere! Ilm on juba päris soe. Ilusat värvi särk.
Sa jääd elu lõpuni lapsetapjaks!
Ära pööra tähelepanu. - Sest sa ei suutnud oma jalgu koos hoida.
Ma räägin lapsetapjaga, mitte sinuga! - Abby, saad ukse avada?
Ära tee seda! Tule tagasi! Kuuled?
Ta hoolitseb sinu eest. - Aitäh.
Kirjutage siia alla.
Kell on praegu 8.42.
Olgu, sinu kord.
Tere, olen Elu Liidust. Tean, et täna on sinu jaoks raske päev.
Oleme siin, sest hoolime. - Tere hommikust! Kuidas sul läheb?
Hästi. - Kas pole ilus ilm?
Sinu väikesel beebil on juba tuksuv süda ja ta armastab sind.
Ei tundu küll, et te hoolite.
Vabandust, lähme.
Lähme sisse. Siit uksest.
Nad ei mõista.
Tere. Olen Marilisa Elu Liidust.
Tahan öelda, et on ka muid võimalusi.
Kui tunned huvi või tahad kellegagi rääkida...
Neetud! Ühe said kätte!
Nad võiks nad rahule jätta.
Elena, lülita vihmutid sisse. Renee, helista politseisse.
Aga viimane kord oli politsei pahane,
sest keegi ei teinud midagi ebaseaduslikku.
Ma mõtlen numbrit 112.
Okei. Jah, olgu.
Kui vahetus läbi sai, lahkusin lausa joostes.
Tere, ma pole sind siin varem näinud.
See on mu esimene päev. - Miks sa vabatahtlik oled?
Ma ei tea, kas tulen tagasi. Tulin lihtsalt vaatama.
Mis su nimi on?
Abby.
Abby, sa ikka tead, et nad teevad siin aborti?
Ma olen ka ise aborti teinud.
Mind ei sega, kui teised sama teevad.
Mul on kahju, et sa... - Kõik on hästi. Tõesti.
See oli minu otsus, keegi ei sundinud.
Kui tahad kellegagi rääkida... - Kas te ära ei väsi?
Need naised kannatavad. Miks?
Me ei taha haiget teha või hukka mõista. Tahame aidata.
Ilmudes siia kostüümides ja näidates neile hirmsaid pilte?
Milline naine läheks vikatimehe juurde, et leida abi, kui tal on raseduskriis?
Mina olen Elu Liidust. Nemad mitte.
Proovime neid takistada, kuid me ei saa neid sundida.
Kui see midagi loeb.
Sul on õigus, Abby. See ei aita.
Marilisa, jäta ta rahule. - Abby, istu autosse.
Tagantjärele olen üllatunud, et tunnistasin Marilisale oma aborti.
Seni oli see olnud saladus.
Ilmselt pean seda selgitama.
Kaks aastat varem
Kolledžis muutusin väikelinna tippsaavutajast hetkega peotüdrukuks.
Sõna otseses mõttes hetkest, mil vanemad mu uude kohta viisid.
Mark elas samas majas ja oli kümme aastat vanem.
Hakkasime kohtamas käima. Ei midagi tõsist.
Kuni päevani, mil nägin rasedustestil kahte joont.
Kõik on korras. Viin su kliinikusse ja ajame selle korda.
Mis mõttes? - Tean Houstonis ühte kohta.
Kuidas sa seda tead?
Muidugi polnud Markil selleks vajalikku 450 eurot.
Ka minul mitte. Seega tegin endale krediitkaardi.
Mõtlesin pidevalt: "Ma ei saa oma vanematele öelda.
Nad ei tohi teada, et elan seksuaalelu ja olen rase."
Mäletan, et õues polnud kedagi, aga ooteruum oli täis.
Järgmisena mäletan, et lamasin laual,
jalad üleval ja tuim valu alakehas.
Kuulsin oma oigamist nagu kaugusest.
Sinuga on kõik korras. Lase end lõdvaks.
Mäletan, et ärkasin kõval plasttoolil, ettepoole vajununa.
Olin reas tüdrukutega, kes olid olnud minuga ootesaalis.
Mõned vahtisid põrandat.
Mõned õõtsutasid end, käed ümber kõhu.
Mõned nutsid vaikselt.
Mulle ulatati paar kuivikut.
Sulgesin kogemuse oma hinge pimedatesse soppidesse.
Tegin näo, et seda pole juhtunud.
Kuid ma polnud oma halbade otsustega veel lõpetanud.
Abby, veel pole hilja.
Ma võtan auto, lipsad välja ja sõidame ära.
Ma ei saa seda vanematele teha. - Nad oleksid õnnelikud.
Naerata, issi!
Ma üritan.
Meie abielu nimetamine fiaskoks oleks fiasko solvamine.
Viimane tilk karikas oli aasta hiljem sõbrapäeval.
Mark otsustas, et tähistame võileibadega.
Samal õhtul, pärast magamaminekut,
hiilis ta välja teise naise juurde.
Järgmisel päeval andsin lahutuse sisse, et sellest mehest vaba olla.
Tundus, et juba olen, kuni paar nädalat hiljem...
Jälle!
Paanika ja valu valdasid mind.
Ma ei tahtnud temaga kuidagi seotud olla.
Ja kui sünnitaksin tema lapse, oleksin temaga elu lõpuni seotud.
Mu järgmine kliinikus käik polnud vabatahtliku saatjana,
vaid kliendina.
Ultrahelipilti ma ei näinudki.
Õde ütles, et mul on kaheksas nädal,
mis võimaldas teha medikamentoosset aborti,
mida tuntakse ravimi RU 486 järgi.
Piirang oli üheksa nädalat.
See tundus privaatsem, vähem invasiivne, loomulikum.
Maksin 360 eurot ja võtsin esimese tableti.
Homme võtate sellest kotist neli tabletti.
See on misoprostool, mis tühjendab õrnalt teie emaka.
Veritseb nagu tugeva menstruatsiooni puhul.
Kui tekivad krambid, võtke ibuprofeeni.
Nii, korras.
Head päeva.
Tegin, mida kästi.
Sõin kerge lõuna ja võtsin kotis olevad tabletid.
Öeldi, et umbes tunni pärast hakkan veritsema.
Seni pikutasin voodis.
Natuke hiljem...
Pärast 12 tundi kannatamist jäin vannitoa põrandale magama.
Mõtlesin, et niimoodi ma suren.
Kes mu leiab?
Lootsin, et mitte mu ema.
See pole ebanormaalne. - Pole ebanormaalne?
Veritsus, klombid, valu? Kas see on normaalne?
Kasutage soojakotti, võtke sooja vanni ja ibuprofeeni.
Miks te mulle sellest ei rääkinud?
Mulle öeldi, et see on "emaka õrn tühjenemine".
Vabandust, järgmine patsient ootab.
Möödus kaheksa nädalat. Kaheksa nädalat vereklompe.
Kaheksa nädalat piinavaid krampe.
Ja kui see lõpuks läbi sai,
oli mu viha kadunud ja asendunud enesepõlgusega.
Ma ei süüdistanud enam kõiges PV-d.
Süüdistasin ennast.
Me ei saa laupäevaks doktor Plummerit.
Võin helistada doktor Wagnerile. - Kõlab hästi.
Abby, tere! Pole sind ammu näinud.
Palju tegemist.
Tore, et tagasi oled.
Mul on pakkumine, mis oleks sulle ideaalne.
Tõesti?
Terekest! Kas oled kuulnud Planeeritud Vanemluse kliinikust?
Nii ma siis seisin ja lehvitasin uhkelt PV lippu.
Kuus kuud hiljem, kui sain psühholoogiakraadi,
sai mu võitlusest minu karjäär.
Kuigi see ei meeldinud mitte kellelegi.
Tegelik küsimus on elujõulisuses.
Selleks ajaks saab loode hakkama ilma emakata,
aga enne seda on see arenemata, eluvõimetu kude.
Miks on abort õigustatud kaheksandal, kuid mitte 24. nädalal?
Elujõulisus muutub koos teaduse arenguga.
Kas ka moraal muutub koos teaduse arenguga?
Ma ei kavatse tunda end halvasti töö pärast, mis aitab hädas olevaid naisi.
Armastan oma tööd. Olen sellele pühendunud.
See on osa minust.
See teeb minust minu.
Võta või jäta.
Õige jutt, Doug. Dobsoni "Tahtejõuline laps" oli esimene raamat, mille ostsin.
Mul on see siiani. Kes tahab magustoitu?
Abby, kullake, kas aitad?
Aitäh.
Sa ei usu, mis meil juhtus.
Naine tuli kõhuvaluga ja teda uurides avastasime emakavähi.
Tore.
Sul on ükskõik. - Sa eksid. Kas viid taldrikud lauale?
Olgu.
Kuula mind ja ära ütle midagi.
Tean, et sa ei nõustu, aga sa olid eostamise hetkest peale meie laps.
Sina nii ei tunne, meie aga küll.
Sulle ei meeldi ta töö?
Ma ei talu seda.
Aga tahad abielluda. - Absoluutselt.
Armastus.
Sa ei peaks välja nägema õnnelikum kui mina.
Miks mitte? Seekord tegid õigesti.
Andsin taas oma tõotused.
Kes annab selle naise üle sellele mehele?
Ta ema ja mina.
Seekord mehega, kes mind tegelikult armastas.
Kui praegu ei sobi, saab tulla vabatahtlikuks ka mõnel teisel päeval.
Oodake üks hetk.
Abby! - Tere, Marilisa.
Kas vikatimehest on märke? - Õnneks mitte.
Näed kena välja. - Aitäh. Mina olen uus nõustaja.
Usun, et sinust saab nende parim nõustaja.
Sõber? - Kihlatu.
Jah. Ta sunnib mind siia tulema. - Valetaja!
Ta palvetas siin peaaegu iga laupäev. Nüüd iga laupäev.
Õnnitlused teile mõlemale. Soovin teile kõike paremat.
Aitäh, Abby!
6.-8. nädala staadiumis on see lihtsalt lootemass.
Koetükk. Mitte suurem kui polüüp või tromb.
See pole veel beebi? - Ei, üldse mitte.
See ei tunne valu? - Üldse mitte.
See teeb paljudele naistele muret. Ausalt öeldes tegi ka mulle.
Kuid kõik eksperdid nõustuvad, et selles etapis ei tunne loode midagi.
Olen endiselt veidi ebakindel. - Ma tean.
Usu mind, keegi ei taha aborti teha.
See pole nagu tahtmine uue auto või jäätise järele.
Kuid enamik naisi, kes siin istuvad,
juba teavad, et nad pole selleks raseduseks valmis.
Selle mõistmiseks kulub aega.
Eeldan, et soovite jätkata. Protseduur on vaakumaspiratsioon...
Sel ajal otsustasime hakata Dougiga jumalateenistustel käima.
Leidsime sobiva kiriku,
kuid enamasti tundsin end kõrvalejäetuna.
"Sest sina valmistasid mu neerud ja kudusid mind mu ema ihus.
Ma tänan, et olen nii kardetavalt imeliselt loodud.
Imelised on sinu teod, seda tunneb mu hing hästi."
Selle teksti juures on hämmastav see,
et üsa vaikuses
kujundab Jumal endiselt inimesi iseenda näo järgi.
Jah. Tean täpselt, mida sa tunned.
Olen katoliiklane, ja pühapäeval kuulsin jutlust abordist.
Mind ei huvita teiste arvamus. Töötan siin Jumala heaks.
Arvake, kes eile minu uksele koputas.
Kes? - Shawn Carney. - Ei ole!
Šerif Woody aia tagant? Seesama? - Mida ta tahtis?
Nii imelik. Avasin ukse.
Tundsin ta ära, ja ta tundis ka minu ära.
Ta muutus häbelikuks ja ütles: "Meil on üks väike algatus,
kus inimesed palvetavad 40 päeva abordi lõpetamise eest."
"40 päeva - nagu Noa ja veeuputus?"
Ära räägi! - Ta kutsus mind kohutavaks inimeseks. - Sa oleks sama öelnud.
Pidage nüüd.
Kui paljude uste taga ta käib? - Sa ei arvaks.
25 000.
Kus? - Igal pool.
Kuidas on see võimalik?
Arvad, et ta valetab? - Ei, nad ei oska valetada.
Õigus. - Elu pooldajad on surmtõsised.
Cheryl, need kingad on vapustavad. - Tean. Aitäh.
Sa sobid siia. - Aitäh.
Sulle meeldib siin? - Jah, väga.
Arvan, et sul on aeg teha järgmine samm.
Kohtume viie minuti pärast ELT ruumis. - Olgu.
Kas kuulsid? Ma sobin siia.
Tead, mida ELT tähendab?
Eostamise lõpptulemust.
Eostatud laste tükke.
Loodan, et oli kerge eine.
Meie asutuses oli ELT ruum kõige püham paik.
Enamik töötajaid polnud seal kunagi käinud.
Pärast kirurgilist aborti tuli iga loode Petri tassis hoolikalt kokku panna,
et ükski osadest ei puuduks.
Vastasel juhul olid need endiselt patsiendi sees.
Päeva lõpuks oli kogunenud 30-40 tassi
ja arstid pidid igaühe kohta allkirja andma.
Tahan midagi näidata.
Lase käia.
Hämmastav. Kõik on näha.
Tead, mis juhtub teistega, kes siia tulevad ja seda näevad?
Kõigepealt hakkavad nad nutma.
Aga mitte sina.
Sellepärast oledki see õige.
Varsti kutsutakse mind Houstoni ja keegi peab mind siin asendama.
Tahan, et see oleksid sina.
See oleks au. - Tore.
Oled kindel, et sa pole rase?
Ei, ma pole rase.
Okei.
Miks sa nii arvad?
Lihtsalt.
Doug, nõustan rasedaid iga päev.
Kui rasestuksin hoolimata pillidest, oleksin sellest teadlik.
Sul on õigus. Unusta see.
Kas sul on testi käepärast? - Jah.
Kellele?
Saame selle korda ajada, kui soovid.
See on ju suurepärane! Ma isegi ei teadnud, et te üritate.
Ei üritanudki. - Mõnikord on see Issanda plaan.
Aga kui... - Ära muretse, ema.
Ma poleks öelnud, kui poleks kindel. - Sinust saab vanaisa.
Ab? Tere, tütreke. Me oleme nii uhked.
Oled otsustanud selle raseduse lõpuni kanda? - Olen.
Meie oleme.
Meie aeg on piiratud, energia on piiratud.
Kui otsustad seda mujale kulutada, jätkub seda vähem siin.
Ütlen seda su enda huvides.
Saan aru. Kui laps sünnib, luban uuesti pille võtta.
Äkki siis hakkavad toimima.
Hoiatasin Dougi. Üks laps ja kõik.
Kas tahad mind seniks laborisse või taastusosakonda?
Ei.
Kas mu kõht ei tekitaks naistes ebamugavust? - Ei.
See pigem julgustab aborti tegema.
Neid just uuriti 3. palatis ja see on doktor Stevensilt 1. palatis.
Kuula Abbyt. - Rob, Christina, tere.
Abby, kui hea, et siin oled. Kas saaksid meid aidata?
Pole muret, võtame ta enda hoolde.
Pole mingit põhjust muretseda.
Registreerin su.
Mine.
Vanemad sunnivad mind seda tegema.
Aga kui see on viga? - Ei ole.
Keskkool pole aeg lapse kasvatamiseks.
Ole rahulik. Arst tuleb mõne minuti pärast.
Kas sa jääd siia?
Jääksin, aga ma olen nõustaja. Nad ei taha mind siia.
See võtab kõigest paar minutit. Kohtume uuesti taastustoas.
Luban, et kõik saab korda.
Elena! - Midagi on valesti.
Kõik on korras. Peame ta tagasi viima.
Võta tool! Aitame sind püsti.
Issake! - Rahulikult.
Kõik saab korda. - Kuhu edasi? - Pange ta lauale.
Ma hoian sind.
Kus on rätikud?
Vaata alumisse sahtlisse, need peaks seal olema.
Kõik on verd täis. - Kõik saab korda.
Kutsu arst! - Kohe.
Arst!
Ma ei saa aru, mis valesti on.
Eest ära! Marlit! Rohkem marlit, kohe!
Too alus siia! - Kohe.
Mida ma teen? - Pane tilguti.
Siin on marli. Tee, et see lõppeks.
Ta on kahvatu! - Emakas on must! - See on verd täis.
Ta sureb! Ma ei oska neid asju.
Vererõhk on 60/40. Ta vajab vereülekannet.
Meil on plasma, pane tilguti.
Miks see juhtus? - Abby, rahune.
Ta oli ilmselt enese teadmata tüdruku emakat vigastanud.
Leidsid ta õigel ajal. - Kutsun kiirabi! - Ei!
Cheryl, selgita! - Me ei tee seda kunagi.
Väljas on meeleavaldajad. Kui kutsud kiirabi, on pilt ajalehes.
Hädaabikõned salvestatakse. Neid avalikustatakse.
Ma ei lase sel juhtuda. - Aga ta võib surra...
Ta ei sure ega mäleta sellest midagi.
Kuidas sa tead? - Kasutame tugevaid ravimeid.
Ta ei mäleta midagi. - Ütlesin talle, et kõik saab korda.
Ma pole selles kindel. - Ei huvita! Tee seda!
Süstin koagulanti otse emakakaela.
Näed? Kõik on kontrolli all.
Rõhk langeb. - Ma ei lahku enne, kui temaga on kõik korras.
Möödas on kaks tundi. Ütlesite, et viis minutit.
Rääkige, mis toimub.
Uurige, mis mu tütrega on. - Kontrollin. Olen kindel, et kõik on hästi.
Olge hea. - Olen kohe tagasi.
Palume vabandust.
Väljas on järjekord ja ta isa küsib, miks nii kaua läheb.
Aitäh.
Abby.
Kui kavatsed juhatajaks saada, ei tohi sa natukese vere pärast paanitseda.
Mine kinnita talle, et kõik on korras.
Natukese vere...
Rob. Christinal läheb hästi.
Üks patsient unustas mainida, et tal on meie ravimi suhtes allergia.
Seepärast läheb kauem. - Temaga on hästi? - Jah.
Kõik korras? - Jah. - Jumal tänatud.
Kaua tal läheb?
Arst peaks kohe tulema.
Protseduur võtab paar minutit, taastumine veidi kauem.
Aitäh, Abby. - Annan teada, kui ta välja tuleb.
Arstil kulus veel tund aega, et Christina seisund stabiilseks saada.
Rob.
Christina.
Kuidas end tunned, kallis? - Väsinud. Tahan lihtsalt koju.
Abby, aitäh. Hindan väga, mida meie heaks tegid.
Ma ei unusta seda. Aitäh.
Viime su koju.
Oleme suletud.
Kõik on läinud?
Taastustuba? - Tühi. Cheryl? - Just lahkus parklast.
Üllatus!
Saame lapse!
Samal pärastlõunal, kui olime nelja tunniga katkestanud 38 rasedust,
tähistasime minu rasedust kaks tundi tordi, lillede ja kingitustega.
Abby!
Sa ootad last!
Mis mind reetis?
Millal sa sünnitad? - Tänupühadel.
Mina samuti.
Tõsiselt? Sa oled nii väike. - Mitte kauaks.
Mõtle, kui lõbusad jõulud.
Kas on suuremat õnnistust kui laps?
Ah nii.
Nõustun.
Õigetel asjaoludel.
Tore oli näha, Abby. - Sind ka.
See oli aeg,
kui Shawn Carney alustas oma sõpradega 40-päevast palvemaratoni.
24 tundi ööpäevas, seitse päeva nädalas palvetati kliiniku ees.
Nad on fanaatikud, kes ei peatu millegi ees, et piirata naiste õigusi.
Kas kardate töötajate turvalisuse pärast? - Absoluutselt...
Cheryl oli endast väljas, aga ma ei keskendunud sellele.
Olin hõivatud muuga.
Kallis?
Ma ei tahaks seda öelda,
aga see on avanenud ainult 2 cm.
Mida?
Vale aeg seda tõstatada.
Ole vait! Ära puutu mind.
Ja kõigest 22 tundi hiljem
Kaks sentimeetrit!
...sünnitasin kallihinnalise tüdruku, kelle nimeks sai Grace.
Ta on all ja pole ammu kakast mähet näinud.
Nüüd on hea võimalus seda näidata.
Talle meeldiks.
Kas ootad lapsega kodus olemist?
Järgmised kaheksa nädalat.
Kas sa ei arva, et laps vajab sind?
See on ajutine.
Cheryl edutati ja viidi üle Houstoni.
Ta tahab mind juhatajaks.
Oleksin Planeeritud Vanemluse noorim juhataja.
Seda võimalust ei saa kasutamata jätta.
Ma ei tea, mida öelda.
Olen teie üle uhke. Tõesti olen.
Aga mulle ei meeldi su karjäärivalik.
Kas oled mõelnud, et juhatajana vastutad kliiniku abortide eest?
See erineb naiste nõustamisest.
Muidugi, aga nüüd saan muuta meie kliiniku parimaks.
Ja vähendada soovimatute raseduste arvu.
See on mu võimalus midagi muuta.
Ema, mis viga?
Lootsin, et Grace'i sünd teeb sellele lõpu.
Ilmselgelt mitte.
Ta ei jäta seda.
Usun, et varem või hiljem ta teeb seda.
Ei, ta ei tee.
Tal on ambitsioonid.
Kallis, kas me saame üldse kunagi magada? - Ei.
Sina oled see, kes peab täna öösel ärkama. - Igal öösel.
Palvetan, et kui ma ei peaks seda tööd tegema,
siis ma ei saaks ametikõrgendust.
Aga sa oled juba kandideerinud.
Ja siis?
Palud Jumala tahet millelegi, mille oled juba alustanud.
Miks mitte? Ta on Jumal. Ta saab sekkuda.
Siis tean, et see on Tema tahe, et kliinikut juhin.
Nagu soovid.
Head ööd.
Järgmisel päeval mind edutati.
Enam me ei ahista meeleavaldajaid ega kutsu politseid,
kui pole otsest ohtu.
Anname abordivastastele vabaduse?
Kohtleme neid austusega ja ootame neilt sama.
Ja vihmuteid ei... - Renee kuuleb.
Me ei tohi lasta end närvi ajada või vihastada.
Me teeme siin head.
Parim viis seda kinnitada on tegudega.
Olgu, proua. Muidugi.
Abby, üks naine tiirutab ümber kvartali. Ta ei saa tulla, sest keegi filmib.
See on juba kolmas kaebus. - Tegelen sellega.
Proua, mul on väga kahju. Meie ülemus tegeleb sellega.
Kas saad kõik?
Tere, Abby. Kuulsin, et sind edutati. - Jah.
Mõistan, kui sa ei õnnitle.
Arvasin, et siia tulijad saavad lõpuks kellegi, kes neist hoolib.
Sinu kaamera? - Jah.
Vii ära.
Ei saa. - Muidugi saate.
Võtke see maha ja viige ära.
Abby, meid süüdistatakse paljus, ka kuritegevuses.
Kaamera tõestab, et oleme rahumeelsed ja konfliktivabad.
Shawn, sa ei taha ju meie uut suhet sel viisil alustada?
Lihtsalt keerake see aiast eemale. - Ei saa.
Peame näitama, mis toimub. Et asi oleks selge.
Enamasti te ei häiri mind.
Täna aga olete mind tõesti närvi ajanud.
Teadmiseks, inimõiguste kaitsjaid on alati olnud.
Esmalt võitlus orjuse, siis holokausti vastu, hiljem kodanikuõiguste eest.
Ja nüüd PV, kes seisab naiste õiguste eest.
Sa ei pea oma tööd õigustama. - Ma ei õigusta, vaid seletan!
Sa ei pea seletama.
Sa just mainisid kolme ebaõigluse näidet:
orjust, segregatsiooni ja holokausti.
See juhtub vaid siis, kui osa elanikkonda ei nähta inimestena.
Ja nii näeb Planeeritud Vanemlus sündimata lapsi.
See läks hästi.
Jah, ta saab hakkama.
Mis sa naerad?
Ta saigi meid kaamerat liigutama.
Üks osa kliiniku juhataja tööst oli abordi müük.
Olin selles tõesti hea.
On neid, kes suudavad müüa tundmatus kohas asuvaid puhkemaju.
Mind nad ei ületanud.
Jane, sul on kaheksas nädal. Oled kulutanud ultrahelile 140 eurot.
Kui broneerid aja täna, läheb see kulude katteks.
Kui ei, saame vaadata uue aja alles kahe nädala pärast,
90 eurot kallimalt ja ilma mahaarvamiseta.
Ootamine maksab täiendavalt 230 eurot.
Nii et miks mitte broneerida aeg juba täna?
Kas krediitkaardiga saab? - Muidugi.
Kas võin teid ootele panna?
Olgu, tänan.
Mina seda ei võta. Võta sina.
Tere, mina olen juhataja Abby Johnson.
Kas teil on tagumist parklat, mis tänavale ei paista?
Ei, kahjuks on kõik kohad ees.
Kas see on probleem? - Pole oluline.
Mu perekond palvetab väljas.
Nad tahavad mind ümber veenda.
Olgu.
Kuidas oleks, kui pargiksite võimalikult lähedale ja ma tulen teile järele?
Rhonda, kallis, palun ära tee seda.
Palun ära tee seda.
Sa võid kasvõi meile elama tulla.
Tere, Lily. - Tere, armas.
Miks sa nutad, vanaema?
Vanaema on lihtsalt ärritunud.
Hei, kullake, läheme emmega sisse.
Emme tuleb ka.
Laps, keda sa kannad, on sama ilus kui Lily.
Rhonda, mõtle, kui palju rõõmu ta on meile toonud.
Mõtle, kui teda poleks!
Rhonda, ära tee seda!
Kas kõik on korras? Tahad rääkida?
Tundub, et pere toetaks sind, kui otsustaksid lapse kasuks.
Mu ema ongi selline. Minuga on kõik korras.
Palun ära tee seda mulle!
Korras? Kas tõesti?
Olin nähtust sügavalt vapustatud.
Aita, Jumal.
Perekond palvetas veel tund aega.
Siis veel tund aega.
Lõpuks läksid nad koju.
Ühel päeval see koht suletakse.
See peab kaduma.
Ma ei saa selle südamevaluga elada.
Mõtlesin aina abortidele, mida oma ema eest olin varjanud.
Hiljem, kui kõik olid läinud,
tegin midagi, mida olin pikka aega vältinud.
On sul aimu, kui väga ma sind armastan?
Järgmised neli aastat möödusid üsna rutiinselt.
Tagantjärele oli see nagu vaikus enne tormi,
väga suurt tormi.
Kui mainida Houstoni orkaani, mõeldakse kohe Harveyle.
Orkaan Ike'i mäletavad aga vähesed,
kuigi see on olnud USA ajaloo kolmas kõige hävitavam orkaan.
Veelgi hirmutavam oli see, et Ike suundus otse meie poole.
Kas sa vaatad?
4. kategooria koletis...
Helista klientidele ja ütle, et nad jääksid koju.
Meie peale loodab 40 naist.
Mõned ei jõua kahte nädalat oodata.
Kas me ei võiks natuke oodata?
Ei. Kui midagi juhtub, kaevatakse meid kohtusse. Me ei saa seda lubada.
Pool Houstonist juba pakib asju.
Aga kui kõik tuleksid varem, kutsuksin arsti laupäeva asemel reedeks
ja kõik oleks valmis enne kolme?
Ma ei tea... - Peame niikuinii kõigile helistama. Laseme neil otsustada.
Kas kahe nädala pärast või homme.
Tee seda. - Aitäh.
...tugev tuul, elektrikatkestused võivad mõjutada miljoneid...
Me ei saa laupäeval töötada.
Miks? Hoone on tugev ja meil on varugeneraator.
Reisimine muutub võimatuks.
Langevad puud, elektriliinid, üleujutused.
Ilmselt tuleb ka sõidukeeld.
Helistame klientidele, et nad ei saa laupäeval tulla.
Proovin need homseks ümber broneerida. - Homseks?
Kutsun kaks kirurgi. Teeme protseduure kahes ruumis korraga.
Kõik peab toimima nagu kellavärk.
Kui viimane patsient on taastunud, lahkume.
Ei paberimajandust ega koristamist. Paneme uksed lukku ja koju.
Selleks vajame kõigi abi. Olete nõus?
Jah, nõus. - Teeme ära.
Olgu, jagame ülesanded ja alustame.
...olema diskreetsed...
Järgmisel päeval, 18-tunnise etteteatamisega,
tulid kõik broneeringuga patsiendid.
Tegime protseduurid ja lasime nad tervena koju.
Lisaks kaks naist, kelle kaaslased lahkusid poole peal.
See oli muulgi ajal üsna tavaline.
Ema, sa oled kodus! - Tere, kallis. Ema on läbimärg.
Kas sinuga on kõik korras? - Jah, kallis. Miks sa küsid?
Su jalanõud on verised.
Tead, mis?
Ema aitas üht naist, kellel tekkis ninaverejooks.
Aitasin teda ja tal on nüüd parem.
Arva, mida ma teha tahaks. - Mida?
Teha sinuga teepidu.
Jess! Lähen panen kõik valmis.
Oled enda üle uhke?
Keegi pole öelnud, et abort on ilus.
Esimesena anname üle aasta töötaja auhinna.
Auhind läheb...
...Abby Johnsonile.
Palju õnne!
Usun, et see pole juhus, et Abby kliinik on ainuke,
kes on iga kuu eesmärgi saavutanud.
Hästi tehtud.
Teiseks võin lõpuks kinnitada ringlevaid kuulujutte.
National on nõusoleku andnud,
Gulf Coast hakkab peagi rajama seda ehitist.
Just nii! 7250 ruutmeetri suurune tipptasemel meditsiinikeskus.
See teeb meist läänepoolkera suurima ambulatoorse kirurgia asutuse,
mis võimaldab teha protseduure kuni 24. rasedusnädalani.
On ka väljakutseid.
Nelja aasta kolm orkaani on meie reservid tühjendanud.
Hakkame medikamentoosseid aborte tegema iga päev.
Vaadake enda ees olevaid õppematerjale.
Näete, et igale kliinikule on määratud eesmärk
kahekordistada eelmise aasta abortide koguarvu.
Kas ta on hulluks läinud?
...arstideta, kes tasusid kärbivad, hakkame...
Abby.
Abort pole kunagi olnud mu prioriteet.
Kolmandal lehel on meie töö kirjeldus.
"Pakkuda ulatuslikku reproduktiiv- ja seksuaaltervise teavet
ravi ja selgitustöö kaudu."
Olen pühendunud sellele.
Kui meie eesmärk on tõepoolest vähendada aborti
soovimatu raseduse vähendamise teel,
siis miks peame abortide arvu kahekordistama?
Vaatame neljandat lehekülge.
Aitäh.
Abby!
Ma oled šokeeritud, kuidas sa mind saboteerisid.
Kas nõnda tänadki mind?
Ei, Abby. Ma seletan sulle.
Hamburgerirestoranid püüavad katta hamburgerite kulusid.
Nad katavad kulusid.
Kas tead, kust tuleb nende kasum? - Ei.
Friikartulite ja karastusjookide pealt. Neid on odav toota.
Ma ei mõista. - Abort on meie friikartulid ja karastusjook.
Millegipärast otsustasid, et see pole prioriteet.
Abordist tuleb sinu palk.
Sellest tuleb su pension,
neljanädalane puhkus, helde haigusraha. Abort!
Abort maksab selle kõige eest.
Sinu ja su pere jaoks.
Ma ei öelnud midagi, kui sa otsustasid abielluda,
ja väge vähe, kui otsustasid emaks saada.
Kuigi teadsin, et see mõjutab su tööd.
Kliiniku juhatajana maksan sulle, et aitaksid viia täide meie poliitikat.
Meie poliitika...
...on pakkuda aborti.
Oleme mittetulundusühing. - See on maksustaatus, mitte ärimudel.
Uskumatu, et ta mind nii alandas.
Seisin seal oma auhinnaga nagu idioot.
Kuidas peaksin ma aborte kahekordistama?
Peaksin ringi käima ja ütlema, et rasestuge?
See ei toimiks.
Väga naljakas.
Toon klaasi? Tead, mis mind kõige rohkem häirib?
Nad ehitavad riigi suurimat, "kõige moodsamat" kliinikut,
et teha aborte kuni 24. nädalani.
See on piir, mida ma ei ületa.
Kujuta ette, et sa oled nagu mina, kes usub, et iga abort on halb.
Kuidas see erineb?
Olgu.
Kolmanda trimestri lõpus tehtav abort on kolmepäevane katsumus.
Mitte kirurgiline protseduur, vaid valud ja sünnitus.
Esimene päev tuleb surm. - Surm? - Loote eutanaasia.
Lapse südamesse süstitakse läbi emaka seina digoksiini.
Teisel päeval on kokkutõmbed, kolmandal sünnitus.
Surnult sündinud loote indutseeritud sünnitus.
Abby!
See on õudne.
Sa ise küsisid. - Ma tean.
Kellega ma siis peaks rääkima? - Ma ei tea.
Tean ainult, et kaheksa aastat hiljem arvad ikka, et saad neid muuta.
Muutunud oled ainult sina.
Kas kuuled, mida sa räägid? Need on väikesed beebid.
Väikese aju, südame, sõrmede ja varvastega.
Ma armastan sind!
Ma ei suuda seda vaadata.
Tere!
Vajad puhkust. Meie vajame puhkust.
Mulle meeldiks, aga tööd on palju. - Sul on nädalas üks vaba päev.
Ma ei lase sul siin kliinikus orjata.
Võta oma asjad. Meid ootavad maailma parimad Mehhiko road.
Kui olukorda hästi ära kasutad... - Siis pääsen löögile?
Mõtlesin nacho'sid, aga ka sinu ettepanek on hea.
Kindlasti. Tulen kohe.
Kõrvitsaõlu ja Margarita. Tulen kohe ja võtan teie tellimuse.
Vali menüüst midagi rikkalikku, sest ma juba tean, mida tahan.
Mida sa võtad?
Suurima ja tilkuvaima carnitas chimichanga,
mis sellest köögist on välja tulnud.
Aga sina?
Hoia alt, muchacho, sest mina võtan...
Valmis?
Magusad šokolaadi-karamelli dulce de leche nacho'd.
Mida?
Selle terviseks!
Hea valik.
Aitäh. - Võta heaks.
Me alles alustasime. - Kas tõesti?
Olgu, mis järgmiseks?
Filmiõhtu meie juures.
Kui kull, siis sinu "Tuulest viidud", kui kiri, siis minu "Kõurikud".
Ma teadsin! Ma ei vaata neid puberteedieas lapsi.
Proovi. - Ei. Teeme kompromissi.
Vaatame filmi "300".
Mõni ime, et sind armastan.
"300" läheb lukku.
Meie terviseks.
Gracie vanemate juures. Õhtu meie päralt. Suurepärane!
...doktor George Tiller suri pärast kirikus aset leidnud tulistamist.
Ta oli väheseid selle teenuse pakkujaid.
Doktor Tillerit tulistati jumalateenistuse ajal pähe.
Politsei otsib kahtlusalust...
Lähme. - ...ning pakub kaitset mõjutatud isikutele ja asutustele...
Tiller oli pakkunud aborti enam kui 30 aastat.
Enda hinnangul oli ta teinud umbes 60 000 protseduuri.
Doktor Tiller oli naistekliiniku juhataja
Milline inimene tulistaks kirikus kellelegi pähe?
Ma tundsin teda. Tal on perekond. - Ma tean.
Praegu on peamine tuua Grace ära ja viia teid koju.
Arvad, et olen ohus? - Ei tea, aga ma ei riski.
Kõik korras, kallis?
Jah, ema.
Valmis? - Kas poleks parem siin ööbida?
Jääge.
Võlts kaastunne.
Ei muud.
Elu pooldajad mõistavad tapmise hukka, nagu neile läheks korda.
Nad ei taha süüdistusi. - Vahet pole.
Oluline on, et kõik,
nii teie, mina, kui ka kliendid, oleks kaitstud.
Peame olema eriti tähelepanelikud.
Planeeritud Vanemlus.
Houstonist. Sulle.
Abby kuuleb. - Olen Susan personaliosakonnast.
Tahan, et tuleksite Houstoni. Kas täna pärastlõunal sobib?
See on ootamatu. Kas Tilleri tõttu?
Ei, see puudutab teid.
Tahame teiega kohtuda.
Tulen nii kiiresti, kui saan.
Juhid tahavad kohtuda.
Abby, teile tehakse ametlik noomitus.
Mille eest?
Oled minu autoriteedile vastu seisnud.
Sa vaidlustad mu käskkirju, seisad vastu.
Olen su ülemus. Sinu ülesanne on minu juhiseid järgida.
Selle kaheksa aasta jooksul olen ainult kiita saanud.
Mulle pole tehtud ühtegi märkust.
Ei ühtki hoiatust, veel vähem noomitust.
Tunnustasid mind aasta töötaja tiitliga.
Keegi teine pole nii pühendunud.
Sellele vaatamata jääb noomitus alles.
Kinnita oma allkirjaga, et see vestlus on toimunud ja et oled kursis.
Tean, et seda on raske uskuda,
aga järgmisel hommikul läksin uuesti kliinikusse.
Sihikindlam kui kunagi varem, et anda oma parim.
Kas see on see, mis ma arvan? - Arvan küll.
Kas võime palvetada?
Ma ei tea... - Palun.
Ma ei ole mingi koletis, lihtsalt veoautojuht. - Korraks.
Oleme siinpool aeda.
Olgu.
Kui tahate, siis mul on veel üks.
Abby, vabandust, aga tagatuppa on vaja lisainimest.
Kas sul on aega? - Muidugi.
Megan ütles, et vajate abi.
Issand, usaldame sinu hoolde nende sadade laste hinged,
kelle õiget nime tead ainult sina. Sinu kätesse.
Teame, et nad on sinuga nüüd ja igavesti.
Palvetame, et tervendaksid nende emad ja isad.
Issand, palvetame, et lõpetaksid selle abordipatu.
Oled tõotanud: "Kui mu rahvas, kellele on pandud minu nimi,
alandab ennast, palvetab ja otsib minu palet, pöördub kurjadelt teedelt,
siis ma kuulen taevast ja annan andeks nende patu
ning säästan nende maa."
Abby Johnson on kõrvaltoas.
Siin?
Ta tahab välja.
Raske päev kontoris?
Jah. Võib ka nii öelda.
Kas tahad sellest rääkida?
Aitäh.
Ma nägin seda.
Ja see liikus.
See justkui väänles ja võitles oma elu eest.
See pisike täiuslik väike beebi.
Siis see lihtsalt kadus.
Lähen esmaspäeval ja annan lahkumisavalduse.
Ja ongi kõik.
Niisama lihtsalt? - Niisama lihtsalt.
Ma ei taha enam kunagi aborte teha.
Kõik otsivad ja küsivad, kas minuga on kõik korras.
Kaua sa ära oled olnud?
Peaaegu tund aega. Laupäeval?
Kas nad ei hakka kahtlustama?
Nad ei arvaks, et siin olen. Nad ei mõistaks.
Abby, saame aidata sul teise töö leida.
Oleme alati öelnud, et tahame aidata.
Aitame kõiki, kes soovivad kliinikust lahkuda.
Räägid tõsiselt?
Te tõesti aitaksite mind? - Jah, muidugi.
Ära ütle kellelegi, et oled PV-ga lõpu teinud.
Ära alahinda selle tagajärgi.
Pead olema ettevaatlik. Mõistad?
Saadan su tagant välja, et keegi sind ei näeks.
Sa pead... - See on raske.
Tean, aga siin on kaks serva. Neid ongi vaja.
Peaaegu koos. - Siin on üks.
Tere, kallis.
Kas see seal?
Sa ei usuks, kus ma täna olin.
Shawni kabinetis?
Kust sa tead?
Ei tea. Lihtsalt...
Meie vestlused ja muu. Aimasin, et võid temaga ühendust võtta.
See...
...ja su näoilme.
Ma teen seda, Doug. Tulen ära.
Oled emale öelnud? - Mitte veel.
Tahan enne välja saada.
Tahan enne, et see oleks läbi.
Abby, mis viga?
Megan, pean sulle midagi ütlema.
Luba, et ei räägi kellelegi. - Jah, luban.
Ma lahkun.
Pean minema. Ma ei saa selles osaleda.
Sa lahkud?
Käisin tol päeval Elu Liidus.
Nad olid nii hämmastavad, istusid minuga, kui ma nutsin.
Nad tõesti aitavad sind? - Jah.
Nad ei mõistnud mind hukka.
Nad aitavad mul teist tööd leida.
Seega, millal sa lõpetad?
Täna.
Cheryl läheb hulluks, kui teada saab, aga...
Kirjutan lahkumisavalduse. Kell 17.01 saadan selle Houstonisse
ja astun uksest välja nagu tavaliselt.
Kas räägid Taylorile?
Muidugi. Olete mu parimad sõbrad.
Olete ainsad, kes seda teada tohivad.
Muidugi.
Ongi kõik. - Kuidas tundub?
Nagu oleksin vanglast välja saanud.
Näeme.
Tere, ema.
Tahan midagi öelda, enne kui mujalt kuuled.
Oled rase? - Ei.
Ei.
Lahkusin töölt.
Ta lahkus.
Tegid õigesti, Abby. Olen aastaid su lahkumise pärast palvetanud.
Mul on sulle nii palju rääkida.
Abby?
Abby, miks sa ei maga?
Kallis, mis viga?
Olen osalenud enam kui 22 000 abordis.
Nii suur on mu süü.
Ma ei suuda seda hoomata.
Sa ei saagi. Keegi ei saa.
Saad vaid öelda, et sul on kahju,
ja paluda andestust.
Mul on kahju.
Mul on nii kahju.
Need naised tulid minu juurde abi otsima.
Ma valetasin neile.
Reetsin nad. Ütlesin, et nende jaoks on parem oma laps tappa.
Mida ma teinud olen?
Tegid, mida õigeks pidasid, kallis.
Miks mul siis nii häbi on?
Abby, vaata mulle otsa.
Ma armastan sind. Nii ka Jumal.
Ta annab andeks, kui seda palud.
Ma ei suuda seda uskuda.
Kuidas?
Sest Ta on Jumal.
Kaks päeva ma nutsin.
Kolmandal päeval läksin Shawni ja Marilisa kontorisse.
Olles pärit Texasest, ei saanud ma minna tühjade kätega.
Abby? Mida sa siin teed? - Tulin aitama.
Tõin sõõrikuid.
Siin me istume ja joome Abby Johnsoniga kohvi.
Kui arvate, et see on kummaline, siis kujutage ette, mida mina tunnen.
Abby! Mul on hea meel, et siin oled. Sa kuulud siia.
Seistes pikki tunde aia taga, hakkasin mõtlema, kas sellest on kasu.
Enamasti lihtsalt palvetasime.
See ei paistnud oluline. - Usu, see oli.
Kuidas? - Ma olin kliiniku juhataja.
Iga kord, kui seal olite, tõusis mitteilmumise protsent.
Sellepärast olingi sinu peale nii pahane.
See ei mõjutanud ainult meid.
Statistika näitab, et kui keegi kliiniku juures palvetab,
ei pruugi 75 protsenti kohale tulla.
Tõsiselt? - Tõsiselt.
Räpane saladus, mida nad ei taha, et keegi teaks.
Kui naised teid palvetamas näevad, otsustavad nad tulemata jätta.
Nad ainult tiirutavad parklas.
Enamikust päästetud eludest me ei teagi.
Sellepärast pean aia äärde minema.
Arvan, et sa ei peaks seda veel tegema. - Ma pean seda tegema.
Tere, mina olen Abby Johnson. Olin selle kliiniku juhataja.
Lõpetasin, sest südametunnistus ei lubanud jääda.
Tahan sinuga vaid minuti rääkida. Palun.
Hästi.
Võimalik, et tulid rasedustesti tegema,
aga oled vist juba tulemust näinud?
Kahte.
Tunned, et kogu maailm kukub kokku.
Sa pole kunagi olnud nii hirmul ja üksi. - Jah.
Ütlen, mis juhtub, kui sinna sisse astud.
Esmalt teevad nad ultraheli, kuid ei lase sul seda näha.
Miks? - Sest nad ei taha, et sa oma last näeksid.
Miks nad siis teevad?
Nii määravad nad loote suuruse.
Loote, eriti kolju suurus määrab, kui palju pead maksma.
Miks sa seda räägid?
Sest mõistan paremini kui teised,
et seal ei pakuta lahendusi, vaid aborti.
Kui sisened, pole sa enam sama inimene.
Sa ei saa. Kõik ütlevad, et saad, aga ei saa.
Võid lasta neil lapse ära võtta,
aga nad ei saa võtta mälestust temast.
Ka sina mitte.
Kui palju sa ka ei üritaks.
Ma ei tea, mida teha.
Mis su nimi on?
Hannah. - Hannah, kõik saab korda. Olen igal sammul olemas.
Teen kõik, et aidata.
Kui istud sellesse autosse
Olgu.
Braavo. Las ma arvan.
Endine juhataja kirjeldab loote tükeldamist ja instrumente.
Nii see polnud. - Vahet pole.
Sinust on saanud reetur.
Mõned meist on endiselt lojaalsed ja usuvad naiste valikuõiguse kaitsmisse.
Me oleme osa miljardi dollari suurusest ettevõttest,
kus on juristid, lobistid ja meediaeksperdid.
Kas tead, kes on meie annetajad?
Soros, Gates, Buffett.
Meil on nemad. Kes on sinul?
Cheryl, see, mida sa teed, on vale.
Kas on?
Ameerika soovib aborti, tänu millele me eksisteerime.
Eksisteerime ka siis, kui sina ja su sõbrad on läinud.
Jah, tean neist kõike. Kas arvasid, et me ei saa teada?
Keegi pole meid kunagi niimoodi reetnud.
Sina saad teistele hoiatuseks.
Nii et palju õnne.
Sul on õnnestunud saada ühe võimsaima organisatsiooni vaenlaseks.
Kui lahe silmaklapp!
Pööra siia, kallis.
Mäletad, mida rääkisin Cheryli öeldu kohta?
Seda on raske unustada.
Megan ei vasta mu telefonikõnedele
ja tema number on välja lülitatud.
Kas läheksime juba, palun?
Kas emme näib olevat valmis? - Ei.
Mine too ülevalt oma võlukepp.
Tahad ikka minna? - Muidugi.
Ma ei lase Cherylil või PV-l meie lapse halloween'i rikkuda.
Või sinu.
Kes iganes selle püha algatas, väärib medalit.
Kostüümide ja lollitamise eest antakse kommi. Nii lahe!
Kommi antakse Grace'ile.
Jah, aga isa osalus on ülioluline.
Tema on algaja, minul on aastakümnete pikkune kogemus.
"Arrgh, mu kaunitar!" - Issi, lähme!
Mine. Ma helistan Shawnile. - Olgu.
Said Cheryli ähvarduskirja kätte?
Meid kaevatakse kohtusse, vajame advokaati.
Kohtusse? See on väga tõsine asi.
Jah. Sa oled minust 30 meetri kaugusel.
Kallis, mine edasi, kuni Abbyga räägin. - Näeme, kõrvits.
Oled kindel? - Jah, sain lahkudes teate.
PV kaebab meid kohtusse ja meil on keelatud avalikult rääkida.
Saad teate esmaspäeval. - Millal mõtlesid mulle rääkida?
Mõtlesin helistada hiljem, et saaksid trikitamist nautida.
Mida me teeme? - Rääkisin Jeff Paradowskiga.
Ta vastas: "Ma ühinen!"
Oota, see mees stendidelt, kes näitab näpuga... - "Saa, mida väärid!"
Jah! Ta on vana sõber.
Olgu. Sa ju tead, et advokaadid tahavad raha
ja et ma lahkusin töölt. - Ta ei taha raha, vaid abordi vastu võidelda.
Ta on valmis homme hommikul kohtuma.
Abby, see on Jeff. Jeff, see on Abby.
Nad väidavad, et PV ja patsiendid
seisavad silmitsi vältimatu, korvamatu kahjuga teabe tõttu,
mille oled avaldanud või kavatsed avaldada.
See on jama. - Nad veensid kohtunikku vastupidises.
Eelistung on kümne päeva pärast.
Hageja advokaadid on pärit suurest Houstoni advokaadibüroost.
Aga vean kihla, et näeme ka Washingtoni nägusid.
Oled tähtis tegelane. Kiskjad tulevad, kus on saaki.
Peaksid valmistuma ka selleks,
et Megan ja Taylor tunnistavad teistlaadi faktidest kui need,
mida kirjeldasid.
Nad olid mu sõbrad.
Olid.
Olgu, Abby, esitan sulle mõned küsimused.
Kiiret pole. Tähtis on, et vastaksid ausalt. - Olgu.
Kas oled avaldanud aborte teinud arstide nimesid
Shawnile või teistele? - Ei.
Kas oled omastanud konfidentsiaalset teavet
füüsilisel või digitaalsel kujul? - Ei.
Kas oled asutusest midagi võtnud või eemaldanud?
Vana tolmuimeja.
Kliinikul läks katki ja meil oli kasin eelarve, seega tõin kodust enda oma.
Lahkudes võtsin selle kaasa.
Selle ja potitaime. See oli ema kingitus.
Okei.
Kas ähvardasid Meganit või Taylorit, kui nad PV-st ära ei tule?
Ei. Kuidas? Ma polnud enam nende ülemus.
Minu viimane ja kõige olulisem küsimus.
Mida sa minu eest varjad? - Ei midagi.
Kindel? Sest kui midagi varjad, siis see tuleb kohtus välja.
Kui on veel midagi, mida peaksin teadma,
siis nüüd on aeg öelda, kuni meil on aega mõelda.
Mõni aeg tagasi sai uudishimu minust võitu.
Vaatasin oma patsiendikaarti.
Ma ei suutnud vastu panna. - Kuidas nii?
Mul oli vaja näha oma last.
On see halb?
Jah, PV võib sellest probleemi teha,
et ta vaatas oma toimikut.
Loodame, et nad proovivad seda.
Mis meid kaitseb? - Tema süütus.
Ongi kõik? See meid kaitsebki? - Jah.
Oleme viletsas seisus.
Abby, ära aja asju keeruliseks.
Nende kaebuse rõhuasetus "võimalikul tulevasel kahjul" ütleb,
et neil pole tõendeid.
Ma seletan.
Neil pole juhtumit. - Sa ei tunne neid inimesi.
PV teeb kõik, et hävitada neid, keda ta ohuna näeb.
Abby, on kaks sõna, mis on kohtus väga võimsad.
Mis need on?
"Tõesta seda."
Usalda mind. Hoolitsen selle eest.
Seal ma olin, hirmu kätte suremas.
Ega iga päev ei astu vastu ettevõttele,
millel on ülemaailmne haare igal kontinendil, välja arvatud Antarktikas.
Tundus, et Jeffil pole vähimatki muret.
Shawn oli närvis, Doug kaljukindel ja mu ema
Shawn!
...oli mu ema.
Tänan, et tõid mu tütre sealt ära.
Vau. Arvasin, et kui Abby läks igal jõulupühal koju,
kirus ta "kurja Shawni".
Ta kiruski, aga lugesin ridade vahelt. Teadsin, et hakkad mulle meeldima.
Aitäh. - Võta heaks.
Olgu, kallistused on tehtud. Teeme neile ära.
Millist tulemust loodate?
Tahaksin näha õiglust jalule seatud ja et inimesed...
Tahaksin neile rääkida, mis tegelikult toimub.
Sa ei saa, sul on lähenemiskeeld.
Nad kaebavad meid kohtusse, kuigi me ei ole teinud midagi valesti,
vaigistavad kohtumäärusega,
siis teevad konverentsi, kus võivad kõike öelda, meie aga peame vaikima.
See pole õiglane.
"Õiglane" on see, mida saab taksojuht. Seadus on teistsugune.
...kahju, et oleme sellega kohtus.
See oli viimane asi, mida tahtsime, kuid
Kas on vale tahta talle rusikaga näkku lüüa?
Jah, Abby, see on vale. See on minu töö.
Mis see on? - Nende katse meid hirmutada.
See töötab. - Võta rahulikult.
Nad segavad vett, et olukord tunduks tõsisem.
Tundub, et nad on toonud kõik kaasa. - Meie ka.
Olgu, lähme.
Su advokaat tundus tuttav.
Siis mõistsin, et ta on see tüüp stendidelt.
Tubli!
Tundub, et "saad, mida väärid".
Päriselus ei lähe asjad nii, nagu ootame.
Kui see oleks eluloo asemel film,
siis oleks see osa, kus minu nimel peetaks eepiline lahing,
mis on täis keerdkäike ja mis päädib võiduga.
Seda ei juhtunud.
Ema.
Jumal tänatud, sest ma ei oleks sellega hakkama saanud.
Te ikka teate, et me võitsime?
Jeffil kulus vaid 58 minutit, et veenda kohtunikku mu süütuses.
Kõik Planeeritud Vanemluse valed ja süüdistused ei lugenud.
Räägi tõtt. Kas olid mures?
Mina? Mures? Higistasin nagu segane.
See pole veel läbi. - Muidugi on. Kas sa ei kuulanud?
Muide, Abby rääkis mulle.
Jah, mina olen see tüüp stendidelt.
Abby sai, mida vääris. Sina samuti.
Ja mina tegin seda.
See oleks olnud mu loo lõpp, kui välja arvata...
Tere? - Sa ei usu, mida just kuulsin.
Kliinik suletakse.
Millest sa räägid? - Kliinikust.
Planeeritud Vanemlus suletakse.
Shawn, oled sa kindel? - Jah, sain just teate.
Shawnil oli õigus.
Texase Planeeritud Vanemlus sulges uksed 1. augustil 2013. aastal.
Leib.
Selle tähistamiseks otsustasime kõik viimast korda aia äärde koguneda.
Oled valmis? - Teed nalja? Olen seda terve elu oodanud.
Tõmba maha!
Mul on käes kaks roosi.
Need sümboliseerivad mu kahte last,
kelle otsustasin ohverdada mugavuse altaril.
Tean, et ma pole ainuke, kes on selle vea teinud.
Nende müüride vahel on abordi tõttu kaotatud tuhandeid lapsi.
Sealhulgas üks minu lastest. Täna meenutame neid.
Austame neid ja lubame, et ei unusta neid kunagi.
Tahaksin, et te koos minuga asetaksite aia äärde oma roosi,
tõestamaks, et neid pole unustatud.
Kirjutasin teile mõlemale kirja.
Sõnadel pole tähtsust.
Tahan vaid, et teaksite, et ma armastan teid nii väga.
Palun andke mulle andeks, et ma teie eest ei võidelnud.
Et ma ei armastanud teid piisavalt, et seda vältida.
Mõtlen teile iga päev.
Kuid tean, et ühel päeval kohtan teid mõlemaid taevas,
sest Jumal on armuline.
Ta on kuulnud mu hüüdeid ja on mulle andestanud.
Film on loodud ilma Planeeritud Vanemluse, selle ametnike, töötajate
ja tütarettevõtete loata ja koostööta ega ole nendega kuidagi seotud.
PLANEERIMATA
Abby Johnsoni organisatsioon And Then There Were None
on suutnud aborditööstusest välja suunata üle 500 töötaja.
Abby endine abordikliinik on nüüd peakorteriks 40 Days for Life'ile,
mida juhatab Shawn Carney.
"Üks laps ja kõik" asemel ootavad Abby ja Doug oma kaheksandat last.
Tõlge: Kristin Jaanika Aatonen